váneṣu vyántárikṣaṃ tatānéti váneṣu hī̀dámantárikṣaṃ vítataṃ vr̥kṣāgréṣu vā́jamárvatsu páya usríyāsvíti vīryáṃ vai vā́jāḥ púmāṃsó 'rvantaḥ púṃsvevaìtádvīryáṃ dadhāti páya usríyāsvíti páyo hī̀damusríyāsu hitáṃ hr̥tsu krátuṃ váruṇo vikṣvágnimíti hr̥tsu hyáyaṃ kráturmanojavaḥ práviṣṭo vikṣvágnimíti vikṣu hyáyám prajā́svagnírdivi sū́ryamadadhātsómamádrāvíti divi hyásau sū́ryo hitaḥ sómamádrāvíti giríṣu hi sómastásmādāha divi sū́ryamadadhātsómamadrāvíti